በከተማዋ ዘላቂና አስተማማኝ ፀጥታ እንዲሰፍን የተቀናጀ አሰራር ተግባራዊ መደረጉ ተገለጸ
ክፍለዮሐንስ አንበርብርአዲስ አበባ፡- ከበዓላት አከባበር ባሻገር በከተማዋ ዘላቂ እና አስማማኝ ፀጥታን ለማስፈን የተቀናጀ አሠራር ተግባራዊ መደረጉን የአዲስ አበባ ፖሊስ ኮሚሽን አስታወቀ። የአዲስ አበባ ፖሊስ ኮሚሽን የሕዝብ ግንኙነት ኃላፊ ኮማንደር ፋሲካ ፋንታ በተለይም ለአዲስ ዘመን ጋዜጣ ዝግጅት ክፍል እንደተናገሩት፤ የህወሓት ጁንታ ቡድን ጥቅምት 24 ቀን 2013 ዓ.ም በሰሜን ዕዝ በሚገኘው ሀገር መከላከያ ሰራዊት ላይ ካደረሰው ጥቃት ጎን ለጎን በተለያዩ የሃገሪቱ ክፍሎች ጥቃት ለማድረስ የተለያዩ ተላላኪዎችን ስፖንሰር በማድረግ እና ስልጠና እና ስምሪት በመስጠት በከተማዋ አደጋ ለማድረስ በሰፊው መንቀሳቀሱን ጠቅሰው፤ ይህንንም ተከትሎ መንግስት በከተማዋ ዘላቂና አስተማማኝ ጸጥታ ለማስፈን የተለየ አሰራር እየተከተለ ይገኛል ብለዋል። በዚህም የከተማዋ ፀጥታ በአዲስ አበባ ፖሊስ ኮሚሽን፣ በፌደራል ፖሊስ እና በብሄራዊ መረጃና ደህንነት አገልግሎት ጥምረትና ዝግጅት በተቋቋመ ኮማንድ ፖስት እየተመራ የከተማዋን ጸጥታ የማስጠበቅ ስራ እየሰራ መሆኑን ኮማንደር ፋሲካ ተናግረዋል።በሁሉም የከተማዋ አቅጣጫዎችና ቦታዎች ላይ የተጠናከረ ጥበቃ እየተደረገ ነው ያሉት ኮማንደር ፋሲካ፤ ከህብረተሰቡና ከሚመለከታቸው አካላት በሚሰጡ ጥቆማዎች ድንገተኛ ፍተሻ፣ የቀንና የሌሊት ፍተሻ፣ የተሽከርካሪ ፍተሻ በማድረግ በሰፊው በመሰራት ላይ መሆኑንና በዚህም አስተማማኝ ውጤት እያስገኘ ነው ብለዋል። የከተማዋ የፀጥታ ሁኔታ በተለየ መልኩ በበላይነት የሚመራው፣ የሚከታተለውና አቅጣጫ የሚሰጠው የከተማ ፖሊስ ኮሚሽን ኮሚሽነር መሆኑን የጠቆሙት ኮማንደር ፋሲካ፤ በተጨማሪም የፌደራል ፖሊስ ወንጀል መከላከል ዘርፍ ፣ የከተማዋ ሠላምና ፀጥታ አስተዳደር ቢሮና ከሌሎች አካላት ጋር ጠንካራ አደረጃ ጀት መፈጠሩን አረጋግጠዋል። እንደ ኃላፊው ገለፃ፤ በርካታ የአዲስ አበባ ክፍለ ከተሞች ከፊንፊኔ ዙሪያ ልዩ ዞን ጋር የሚዋሰኑ በመሆና ቸው በዚህ አካባቢ ከሚገኙ የዞን ፖሊስ ኃላፊዎች በጋራ እየተሠራና በየቀኑ የመረጃ ልውውጦች እየተደረገ ነው ብለዋል። ወንጀለኞች አሊያም ተጠርጣሪዎች ወደ አዲስ አበባ ከተማ ከገቡም ከሚመለከታቸው አካላት ጋር መረጃ በመለዋወጥ በፍጥነት በህግ ከለላ ሥር የማድረግ ሥራ እየተሰራ እንደሆነም ጠቁመዋል።በቀጣይ የሚከበሩ ብሄራዊና
ሃይማኖታዊ በዓላት በሠላማዊ
መንገድ እንዲጠናቀቁ ብሎም
ህብረተሰቡ በዓሉን በሚያከብርበት
ወቅትም ችግር እንዳይከሰት
ጠንካራ ሥራ እየተከናወነ
መሆኑን የጠቀሱት ኮማንደር
ፋሲካ፤ ለየት ያለ
መረጃ የማሰባሰብ ስልትም
ተነድፎ ወደ ሥራ
መገባቱን ጠቁመዋል።አዲስ ዘመን ታህሳስ 27/2013